CELEX: 32020R0355
Language: lv
Date: 2020-02-26 00:00:00
Title: Komisijas Regula (ES) 2020/355 (2020. gada 26. februāris), ar ko Eiropas Parlamenta un Padomes Regulas (EK) Nr. 1333/2008 II pielikumu groza attiecībā uz poliglicerīna poliricinolāta (E 476) izmantošanu šķidrās augu eļļu emulsijās (Dokuments attiecas uz EEZ)

5.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 67/28
               
            
         KOMISIJAS REGULA (ES) 2020/355
         (2020. gada 26. februāris),
         ar ko Eiropas Parlamenta un Padomes Regulas (EK) Nr. 1333/2008 II pielikumu groza attiecībā uz poliglicerīna poliricinolāta (E 476) izmantošanu šķidrās augu eļļu emulsijās
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
         tā kā:
         
                     (1)
                  
                  
                     Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
                  
               
                     (2)
                  
                  
                     Minēto sarakstu pēc Komisijas iniciatīvas vai pēc pieteikuma saņemšanas var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru.
                  
               
                     (3)
                  
                  
                     Saskaņā ar Regulas (EK) Nr. 1333/2008 II pielikumu poliglicerīna poliricinolāts (E 476) jau ir atļauta pārtikas piedeva pārtikas kategorijā 02.2.2. “Citi tauku un eļļas emulsiju veidi, tostarp pastas, kā noteikts Regulā (EK) Nr. 1234/2007, un šķidrās emulsijas” (ne vairāk par 4 000 mg/kg), bet tikai ziežamajiem taukiem, kuri noteikti Padomes Regulas (EK) Nr. 1234/2007 (3) 115. pantā un tās XV pielikumā un kuru tauku saturs ir 41 % vai mazāk, un līdzīgos ziežamos produktos, kuru tauku saturs ir mazāks par 10 %. Regula (EK) Nr. 1234/2007 ir atsaukta ar Eiropas Parlamenta un Padomes Regulu (ES) Nr. 1308/2013 (4).
                  
               
                     (4)
                  
                  
                     2017. gada 27. maijā tika iesniegts pieteikums atļaujai izmantot poliglicerīna poliricinolātu (E 476) par emulgatoru šķidrās augu eļļas emulsijās ar tauku saturu ne vairāk par 70 %, kuras ir paredzētas pārdošanai gala patērētājam. Pēc tam Komisija saskaņā ar Regulas (EK) Nr. 1331/2008 4. pantu pieteikumu darīja pieejamu dalībvalstīm.
                  
               
                     (5)
                  
                  
                     Poliglicerīna poliricinolāts (E 476) ir “ūdens eļļā” tipa emulgators, kas spēj veidot ļoti stabilas eļļas emulsijas ar augstu ūdens saturu. Pieteikuma iesniedzēja veiktajos pētījumos, kuros salīdzināta dažādu emulgatoru efektivitāte samazināta tauku satura šķidro augu eļļu emulsiju ražošanā, poliglicerīna poliricinolāts (E 476) uzrādīja labākos rezultātus gan iegūtā produkta fizikālo, gan organoleptisko īpašību ziņā. Emulsiju var izmantot auksto un karsto ēdienu pagatavošanai tieši tādā pašā veidā kā augu eļļas. Emulsija tomēr ir ar zemāku tauku saturu (lielākais 70 %) un līdz ar to arī zemāku kaloriju daudzumu nekā augu eļļa, kas izmantota tās ražošanai. Poliglicerīna poliricinolāta (E 476) daudzums, kas vajadzīgs, lai nodrošinātu paredzēto tehnoloģisko funkciju, ir 4 000 mg/kg.
                  
               
                     (6)
                  
                  
                     Eiropas Pārtikas nekaitīguma iestāde (“Iestāde”) 2017. gada 24. martā sniedza zinātnisku atzinumu attiecībā uz poliglicerīna poliricinolāta (E 476) (5) atkārtoto novērtējumu un noteica pieļaujamo diennakts devu (PDD) 25 mg poliglicerīna poliricinolāta uz kilogramu ķermeņa svara dienā. Ņemot vērā, ka eksponētības aplēses nepārsniedz PDD, Iestāde secināja, ka poliglicerīna poliricinolāts (E 476), lietots par pārtikas piedevu atļautajā vai paziņotajā izmantošanas veidā un daudzumos, nerada bažas par kaitīgumu.
                  
               
                     (7)
                  
                  
                     Pieteikumā tā iesniedzējs novērtēja eksponētību, izmantojot pārtikas piedevu uzņemšanas modeli (6), kuru izstrādājusi Iestāde. Sniegtās aplēses liecina, ka poliglicerīna poliricinolāta (E 476) papildu patēriņš tad, ja šīs piedevas līmenis šķidrās augu eļļas emulsijās ar tauku saturu ne vairāk par 70 % nepārsniedz 4 000 mg/kg, nerada bažas par kaitīgumu, jo rezultātā kopējā eksponētība šai vielai nepārsniedz noteikto PDD.
                  
               
                     (8)
                  
                  
                     Lai atjauninātu Savienības atļauto pārtikas piedevu sarakstu, kas iekļauts Regulas (EK) Nr. 1333/2008 II pielikumā, Komisijai saskaņā ar Regulas (EK) Nr. 1331/2008 3. panta 2. punktu jālūdz Iestādes atzinums, izņemot gadījumus, kad attiecīgais atjauninājums nevar nelabvēlīgi ietekmēt cilvēka veselību.
                  
               
                     (9)
                  
                  
                     Tā kā, plašāk izmantojot poliglicerīna poliricinolātu (E 476) pārtikas produktu kategorijā 02.2.2, bažas par kaitīgumu nerodas, ir jāatjaunina Savienības saraksts, un tas nevarētu nelabvēlīgi ietekmēt cilvēka veselību, Iestādes atzinumu lūgt nav nepieciešams.
                  
               
                     (10)
                  
                  
                     Tāpēc ir lietderīgi atļaut poliglicerīna poliricinolātu (E 476) izmantot par emulgatoru šķidrās augu eļļas emulsijās ar tauku saturu ne vairāk par 70 %, kuras ir paredzētas pārdošanai gala patērētājam, pārtikas kategorijā 02.2.2 “Citi tauku un eļļas emulsiju veidi, tostarp pastas, kā noteikts Regulā (EK) Nr. 1234/2007, un šķidrās emulsijas”.
                  
               
                     (11)
                  
                  
                     Tādēļ būtu attiecīgi jāgroza Regulas (EK) Nr. 1333/2008 II pielikums.
                  
               
                     (12)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 16. lpp.
         
         
            (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
         
            (3)  Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (OV L 299, 16.11.2007., 1. lpp.).
         
            (4)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
         
            (5)  EFSA Journal 2017; 15(3):4743.
         
            (6)  https://www.efsa.europa.eu/en/applications/foodingredients/tools
      
      
         
            PIELIKUMS
            Regulas (EK) Nr. 1333/2008 II pielikuma E daļā pārtikas kategorijā 02.2.2 “Citi tauku un eļļas emulsiju veidi, tostarp pastas, kā noteikts Regulā (EK) Nr. 1234/2007, un šķidrās emulsijas” ierakstu par poliglicerīna poliricinolātu (E 476) aizstāj ar šādu:
            
               
                            
                        
                        
                           “E 476
                        
                        
                           Poliglicerīna poliricinolāts
                        
                        
                           4 000 
                        
                        
                            
                        
                        
                           Tikai ziežamajos taukos, kā noteikts Regulas (EK) Nr. 1308/2013 (*1) 75. panta 1. punkta h) apakšpunktā un 78. panta 1. punkta f) apakšpunktā, kā arī VII pielikumā, VII daļā un II papildinājumā, kuros tauku saturs ir ne vairāk par 41 %, un līdzīgos ziežamajos produktos, kuros tauku saturs ir mazāks par 10 %; šķidrās augu eļļas emulsijās, kas paredzētas pārdošanai galapatērētājam, ar tauku saturu ne vairāk par 70 %.